Focar de coronavirus la Institutul Regional de Oncologie din Iași.
Este focar de coronavirus la Institutul Regional de Oncologie din Iași, anunță, sâmbătă, Direcția de Sănătate Publică a județului. Opt pacienți sunt infectați cu SARS-CoV-2.
Potrivit DSP Iași, la Secția Radioterapie a Institutului Regional de Oncologie Iași sunt opt pacienți cu COVID-19.Pacienții testați pozitiv au fost externați și urmează să fie monitorizați de către medicii de familie.În Secția Radioterapie au fost interzise internările în următoarele 7 zile.Personalul medical va fi monitorizat conform metodologiei, potrivit sursei citate.